चांधन में दुकान पर सर्वे की कार्रवाई, आयकर टीम को देख बाजार हुआ बंद
चांधनकस्बे के एक व्यापारी ने नोटबंदी के दौरान बैंक में डेढ़ करोड़ रुपए जमा करवाए। इसका खुलासा होने के बाद शनिवार को जोधपुर जैसलमेर की आयकर टीम ने दुकानदार के यहां दबिश दी और सर्वे की कार्रवाई शुरू की।
चांधन में आयकर विभाग की कार्रवाई से हड़कंप मच गया। शनिवार सुबह जैसे ही गांव में आयकर विभाग की टीम पहुंची एकबारगी अफरा तफरी मच गई। शुरूआत में बाजार के दुकानदार समझ ही नहीं पाए, जब उन्हें पता चला कि आयकर विभाग की टीम ने किराणा व्यापारी एम.आर. किराणा स्टोर के यहां सर्वे की कार्रवाई की है तो सभी दुकानें बंद हो गई।
इस संबंध में आयकर विभाग की ओर से कोई जानकारी नहीं मिल पाई। अधिकारी देर शाम तक यही कह रहे थे कि सर्वे की कार्रवाई चल रही है। कार्रवाई करने वाली टीम में जोधपुर जैसलमेर के अधिकारी कर्मचारी शामिल थे। सर्वे की कार्रवाई को लेकर जिले भर में चर्चाओं का बाजार गर्म रहा और यह भी चर्चा रही कि इस तरह से आगे भी सर्वे की कार्रवाई हो सकती है।
पिछले दिनों केन्द्र सरकार के वित्त सचिव ने कहा था कि नोटबंदी के बाद 18 लाख खाते संदिग्ध पाए गए हैं, जिनमें जमा हुई राशि खाताधारक से मेल नहीं खाती है। जैसलमेर आई प्रधान मुख्य आयकर आयुक्त ने बताया था कि 18 लाख खातों में से 9 लाख खाते ऐसे हैं जिनके रिटर्न भी फाइल नहीं है। सूत्रों के अनुसार ये 18 लाख खाते ऐसे हैं जिनमें नोटबंदी के दौरान 5 लाख से ज्यादा रुपए जमा हुए हैं और खाताधारक का रिटर्न इतना नहीं है। ऐसे में यदि चांधन के व्यापारी रामूराम ने डेढ़ करोड़ रुपए जमा करवाए हैं तो वह भी 18 लाख खाताधारकों में शामिल था और ज्यादा राशि होने के चलते पहली लिस्ट में ही उसका नाम गया।
व्यापारी फसलों की खरीद फरोख्त करता था
चांधनके व्यापारी रामूराम के यहां सर्वे की कार्रवाई से लोग अचंभित हो गए। किराणा खाद बीज का व्यापार करने वाले ने इतनी बड़ी रकम कैसे जमा करवा दी। जानकारी के अनुसार रामूराम फसलों की खरीद फरोख्त भी करता था। दलाली के इस काम में वह हर साल लाखों रुपए इनवेस्ट करता था। संभावना जताई जा रही है कि दीपावली के समय जो फसलों की खरीद फरोख्त हुई थी, उस समय के पैसे इसके पास पड़े थे और उसने नोटबंदी होने के साथ ही जमा करवा दिए। जिसके चलते वह संदेह के घेरे में गया।
hin_Deva hin_Deva hin_Deva hin_Deva hin_Deva hin_Deva hin_Deva